CELEX: 62019TB0190
Language: hu
Date: 2020-08-17 00:00:00
Title: T-190/19. sz. ügy: A Törvényszék 2020. augusztus 17-i végzése – BF kontra Bizottság („Intézményi mulasztás megállapítása iránti kereset – Állami támogatások – vízellátási és szennyvízelvezetési létesítmények működtetése – A német hatóságok által nyújtott állítólagos állami támogatás előzetes vizsgálata – Az eljárásra való második felkérés – A Bizottság állásfoglalása – Az (EU) 2015/1589 rendelet 12. cikke (1) bekezdésének második albekezdése – A 2015/1589 rendelet 24. cikkének (2) bekezdése – Keresetindítási határidő – Nyilvánvaló elfogadhatatlanság – Állami támogatások”)

2020.11.3.   
            
            
               HU
            
            
               Az Európai Unió Hivatalos Lapja
            
            
               C 371/12
            
         
      A Törvényszék 2020. augusztus 17-i végzése – BF kontra Bizottság
      (T-190/19. sz. ügy) (1)
      
      („Intézményi mulasztás megállapítása iránti kereset - Állami támogatások - vízellátási és szennyvízelvezetési létesítmények működtetése - A német hatóságok által nyújtott állítólagos állami támogatás előzetes vizsgálata - Az eljárásra való második felkérés - A Bizottság állásfoglalása - Az (EU) 2015/1589 rendelet 12. cikke (1) bekezdésének második albekezdése - A 2015/1589 rendelet 24. cikkének (2) bekezdése - Keresetindítási határidő - Nyilvánvaló elfogadhatatlanság - Állami támogatások”)
      (2020/C 371/11)
      Az eljárás nyelve: német
      
         Felek
      
      
         Felperes: BF (képviselők: S. Gesterkamp ügyvéd és C. Koenig professzor)
      
         Alperes: Európai Bizottság (képviselők: P. Němečková és K. P. Wojcik meghatalmazottak)
      
         Az ügy tárgya
      
      Az annak megállapítása iránt az EUMSZ 265. cikk alapján benyújtott kérelem, hogy a Bizottság jogellenesen nem fogadta el a német hatóságok által egyrészt az A társaság, másrészt pedig a B társaság részére nyújtott állítólagos állami támogatásra vonatkozó előzetes vizsgálati eljárás lezárásáról szóló határozatot.
      
         A végzés rendelkező része
      
      
                  1)
               
               
                  A Törvényszék a keresetet mint nyilvánvalóan elfogadhatatlant elutasítja.
               
            
                  2)
               
               
                  BF viseli saját költségeit, valamint az Európai Bizottság részéről felmerült költségeket.
               
            
         (1)  HL C 213., 2019.6.24.